text:
“Abana batishoboye basaga mirongo itanu bagiye kwishyurirwa amafaranga y’ishuli n’urubyiruko rwibumbiye mu muryango nyarwanda w’urubyiruko wa YCEO”.
Nyuma yuko urubyiruko rutandukanye rwibumbiye hamwe , nyuma rukaza kugira igitekerezo cyo kugira icyo rwafasha mw’iterambere ry’igihugu,tariki 3 Ukuboza 2016,batangije igikorwa cyo gukusanya inkunga igamije gufasha abana batishoboye ,muburyo bwo kubishyurira amafaranga y’ishuli.
Murinda Christian Dominic , ushinzwe gahunda muri uwo muryango ,mu kiganiro na Royal Tv yatangaje ibyo bamaze kugeraho, na mbere yuko batangiza kumugaragaro icyo gikorwa.Muri icyo gikorwwa cyo gukusanya iyo mfashanyo hagaragaye urubyiruko gusa, byateye kwibaza niba intumbero yicyo gikorwa ari ugufasha bikozwe n’urubyiruko gusa.
Mu guhitamo abana bagomba gufashwa , hifashishwa lisite bahabwa n’uturere baba bahisemo gukorana natwo, kuri bo ngo ni imikorere myiza ,ari naho bahera basaba n’izindi nzego za Leta kugira uruhare mugushyigikira icyo gikorwa.
YCEO mu gikorwa cyo kurihira ishuli abana 50 batishoboye
Bamwe mu rubyiruko rwamaze kwibumbira hamwe nabagenzi babo,bahamya ko kugira umutima ufasha ari intambwe iganisha umuntu ku iterambere , ariko byose bigashoboka biciye mu kwibumbira hamwe, ibyo ni bimwe mubyavuzwe n’uwitwa, Happy UMUTONI , akaba umunyamuryango.
Urwo Rubyiruko rwahisemo kwibumbira hamwe nyuma yo kuvumbura ko ari rwo mizero y’igihugu, byose byatangiriye mu kwishyira hamwe hagamije kureba icyo bakora kigamije kubateza imbere, ndetse no guteza imbere igihugu byumwihariko,iyo akaba ari imwe mu ntambwe bateye ndetse ngo urugendo ruracyakomeza nkuko babivuze.


c: text/html

text:
Hari ibintu bitandukanye umukozi aba ashaka k’umukoresha bishobora gutuma akora akazi neza. Reka tubagezeho bimwe muri ibyo bintu :
1.Guhemberwa igihe, no kuzamurirwa umushahara
Kimwe n’undi mukozi uwariwe wese, umukozi wo mu rugo aba ashaka guhemberwa igihe mwumvikanye.
Mu gihe umukozi akoze neza ndetse ukabyishimira umukozi aba akwiye kubihemberwa kandi ibi byakorwa mu buryo bwinshi (kongeza umushahara bishobotse bitashoboka ukamuha agahimbamusyi”prime”, kumuha impano zitandukanye, n’ibindi), akabona nawe ko wabonye ko yakoze neza cyangwa se ko wishimiye ibyo yakoze kandi bimutera ingabo mu bitugu akarushaho kongera imbaraga mu byo akora.
2. Abakozi bakunda kandi bakenera icyubahiro
Buri mukozi wese akunda kandi akenera icyubahiro. Akenshi usanga abakozi bo mu rugo binubira uburyo abakoresha babo batubaha ubuzima bwabo bwite n’ubwo hanze y’akazi muri rusange. Urugero : Gusanga umukozi hanze ugatangira kumutonganyiriza hagati ya bagenzi be, n’ibindi nk’ibyo bikomeretsa cyangwa se bikoza isoni imbere ya bagenzi be.
3. Guha agaciro akazi bakora
Abakozi benshi bakorana umurava ndetse n’umuhate mu kazi kabo ni ngombwa ko bagaragarizwa ko ibyo bakora bifite agaciro. Hari byinshi abakoresha beza bakorera abakozi babo mu rwego rwo guha azi agaciro nko gukora inama hamwe mukavuga uko akazi kameze muri rusanenge, kubagisha inama mu bintu bimwe na bimwe bakora, kumenya niba ntaho babangamiwe, kumuteguza kare niba uzagira abashyitsi mukagira akazi kenshi , n’ibindi. Ibi byose bigaragariza umukozi ko akazi akora gahabwa agaciro bityo akarushaho kugakunda ndetse no gukunda umukoresha we
4. Abakozi ntibakunda kugenzurwa bidasanzwe
Buri muntu mu kazi aba akeneye ko umukoresha amwizera ariko usanga abakoresha bagenzura cyane abakozi babo ndetse kenshi ugasanga hari umukoresha ureba ubutumwa muri telephone ye, umushyiraho undi umugenzura, ibyo si byo kuko niba wamuhaye akazi wamwizeye singombwa kumushyiraho abamucunga, baguha raporo kuko cyane cyane usanga nta kizima kivugwa ahubwo ari ibibateranya gusa. Ibi ariko nibikuraho ko ugomba gukurikirana ibyo akora n’aho akorera.
5. Kugira umwanya w’ikiruhuko
Abakozi baba bakeneye kugira umunsi baruhukaho. Ndetse hari n’abo usanga bavuga ko ari abadivantiste kugirango bajye bagira akaruhuko. Ni byiza ko rero rimwe mu cyumweru umukozi agira umunsi aruhuka, agakora gahunda ze. By’umwihariko abarera abana hari igihe ababakoresha babajyana aho bagiye n’abana bakabyita ko n’umukozi yaruhutse ariko si byo kuko iyo wamujyananye n’umwana akomeza kureba umwana (ari mu kazi) kandi ntago aba ari muri gahunda ze cyangwa z’incuti ze. Ni byiza kandi no kumuha uruhushya byibira rimwe mu mezi atatu akajya gusura iwabo.
Ibintu 5 by’ingenzi umukozi wo mu rugo akenera k’umukoresha
Hari ibintu bitandukanye umukozi aba ashaka k’umukoresha bishobora gutuma akora akazi neza. Reka tubagezeho bimwe muri ibyo bintu :
Labels: umuryango

robotstxt: allowed

filter: keep


text:
Gakenke: Abasore bize bashaka kurongora babangamiwe n’inkwano bakwa
Abasore bize ndetse n’abandi bafite amikoro aciriritse bo mu karere ka Gakenke bitegura gushaka ngo muri iyi minsi bafite ikibazo cyo kubona inkwano basabwa n’ababyeyi b’abakobwa bize kaminuza usanga zihanitse ugereranyije n’ibyari bisanzwe mu muco nyarwanda.
Inkwano ntikiri inka nka mbere, abasore basabwa amafaranga kuva ku bihumbi 500 kugeza kuri miliyoni ebyiri z’amafaranga y’u Rwanda. Abasore twaganiriye bavuga ko ayo mafaranga atangwa nyuma yo guciririkanya bigaragaza ko inkwano itakiri impano ahubwo imaze kuba ikiguzi.
Turatsinze Felicien ukiri umusore agira ati: “Nabyirutse nsanga bakwa inka ariko biragenda bihindura isura kugeza ubwo bigenda bijya mu kiguzi … gushaka umukobwa runaka muragenda mugaciririkanya ese nk’aho ushaka kugura na bo bashaka kugururisha, bityo bikagenda bizamura igiciro ku buryo bibangamiye abasore.”
Uyu musore akomeza avuga ko kubona ayo mafaranga bigoye kuko abantu bafite amikoro ari bake kandi umusore aba asabwa no kugura ibikoresho bitandukanye byo mu nzu mbere yo kurongora no kuzatunga umuryango we.
Kubona inkwano bisaba gusaba inguzanyo muri banki ugasanga gutunga urugo nyuma y’ubukwe biba ikibazo.
Ntirenganya Epimaque, asobanura ko ababyeyi baca inkwano muri iyi minsi bashingiye ku byo batanze ku mukobwa, niba yarize babara amafaranga bamurihiriye mu mashuri yisumbuye na kaminuza ntibagire n’ubwoba bwo kukwaka inkwano ingana na miliyoni irenga.
Yongeraho ko ari uguta umuco nyarwanda aho ababyeyi bashaka indonke no kwikenura mu bana babo bitwaje ko hari ibintu babatanzeho mbere n’ibyo bazabatangaho mu bukwe.
Icyakora, abakobwa bakuze bakeneye abagabo bo bumvikana n’ababyeyi babo bakorohereza abasore ku nkwano kuko baba bashaka abagabo kubera imyaka. Ngo umusore asabwa gusa kumwambika bakabivungajamo inkwano.
Sebagisha Emmanuel avuga ko abantu bakwiye kugaruka ku muco bagakwa inka aho gutanga amafaranga bigaragara ko ari igiciro kandi nta kiguzi wabona watanga ku muntu.
Basanga nubwo inkwano ari ubwumvikane, abayobozi batandukanye n’abantu bakunda umuco bagomba kwigisha abantu bakagaruka ku muco nyarwanda, inkwano ikaba inka ngo naho ubundi bizagira ingaruka ku basore bananirwe gushaka n’abakobwa bagumirwe.
Nshimiyimana Leonard
Dukurikire ukanda kuri Like
Ibitekerezo ( 6 )
sibyiza kuduca inkwano irenze inka.iyobaduciye inkwano irenze inka baba batugurishije haba hatarabayeho urukundo
ibyo sibyiza kutwaka inkwano irenze inka njye mbona iyo baduciye inkwano Irenze inka baba batugurishije hatarabayeho urukundo
nange mfite uwobanshiye million 2 ark ni umugande kazi kubwinkwano nyishi banshiye nahisemo kumureka
Njye narabirangije kandi njye nubahirije umuco ku buryo nta kibazo nagize, navugiraga bagenzi banjye bajya bambwira ko bugarijwe cyane. Ubwo ababyeyi basoma iyi nkuru rero bamenye ko nibatitonda bazagumana n’abana babo bakaba barabahohoteye. Burya umukobwa agira uburenganzira kimwe n’ubw’umuhungu, kandi ababyeyi bashinzwe kufasha abana kugeza bubatse ingo. Ibyo rero bishatse kuvuga ko nta mukobwa wakagombye gushakwamo amakiriro y’ababyeyi be cyane ko bose baba bakeneye kubaho. Kandi burya umuryango ugomba gushingira ku rukundo kuruta ku nkwano. Gusa abahungu ntibakabyitwaze ngo bange gutanga ishimwe ku babyeyi.Murakoze
Yego Nyagasani we, ahaaa turaje tubareke kubarongora nibamara gukura nibwo tuzabarongora tu, naho bakiri duto wapi, da.
gushaka ntabwo ari agahato. abakobwa nibazamura ibiciro natwe tuzifata. ibyo nabyo cyangwa twibere abapadiri dore ko nta n icyo bidutwaye
hababaje felicien utararongora! nonese Epimaque aratanga igitekerezo kandi yararangije gusaba no gukwa ubu umugore yatangiye kwema ibyiknwano sha biduharire ubundi ube urakuriza madame wawe kuko woweho waragikemuye.


text:
KANDA HANO UREBE VIDEO
Imyitwarire y’umuntu n’imigenzereze ye ni kimwe mu bimufasha kugena ahazaza he. Uko umuntu yitwara nabi ni nako aba ashyira mu kaga ubuzima bwe, mu gihe nyamara imyitwarire myiza y’umuntu imusunikira ku mahirwe, imigisha no kugera ku byiza mu buzima bwe.
Kwiyubakamo ubumuntu no kwiyumvamo ubushobozi ni intambwe nziza ifasha umuntu kugera ku ntego ze mu buzima. Dore inama 10 zagufasha kwiyubakamo ubumuntu no gutera imbere vuba.
1. Igihe urakaye ntukihutire gufata icyemezo kuko uyobowe n’uburakari kwiyobora aheza biramugora.
2. Igihe ujijinganya utabona neza icyo gukora aho guhuzagurika shaka akanya ko gutuza no kwitaza abandi utekereze neza ubone igisubizo.
3. Igihe ubukene buguteye umuntu runaka akakuguriza amafaranga, jya uzirikana kumwishyura kandi umwishyurire igihe kuko ari ejo ari ejobundi uzongera umukenere burya ibibazo ni ibihoraho wihemurwa n’ikibazo kizagaruka.
4. Nutera umukobwa inda, ntuziyumvishe ko umuteye inda gusa ahubwo uzumve ko wowe nawe mwatangiye urugendo rwo kuzana umuntu mushya kuri iyi si. Aho guhunga no kwihakana uwo wabeshyaga urukundo, shikama nk’umugabo kandi wikureho umugayo wo kuzagira umwana ukugaya.
5. Abakunegura bose si ko baba bakubeshyera, burya umuntu uzavuga intege nkeya zawe, aho gushwana nawe uzagerageze kuba mwiza kurushaho, nurangiza n’ibanga ryinshi umusabe ko ikibi akubonyeho ajya akikubwira mu ibanga ugikosore ataguteje rubanda.
6. Burya twese tuzapfa kandi tubitinya kimwe. Ubabaye wese ubishoboye uzamufashe kandi intwari mu gukunda mugenzi wayo isumba intwari ijana mu kurasana.
7. Icyo ushoboye uzagikore kandi ugikunze cyane cyane impano yawe uzirikane kuyikoresha uko bikwiriye.
8. Ntabwo amafaranga akemura ibibazo byose mu buzima, bityo rero uzirinde guhemuka kubera yo.
9. Kuba wowe ni wowe wa mbere bifitiye akamaro. Igihe ushaka kwisuzugura nta muntu uzakubaha kandi nutagaragaza akamaro kawe kuri iyi si abandi bazaheraho bakuzimanganya.
10. Ufite impano n’ubwenge bihagije kugira ngo ntiwicwe n’inzara kuri iyi si. Igihe utabona aho kwerekeza, pfukama hasi usenge Imana niyo rumuri rumurikira abatazigera bayoba.


text:
Abo bakozi bavuga ko ubuhinzi ari umurimo ukorwa n’abasaga 90% by’abaturage ba Bugesera kandi bukaba ari bwo bubatunze.
Ibyo ngo bituma abakozi bashinzwe ubuhinzi mu mirenge bagira inshingano ikomeye yo kubegera kugira ngo ubuhinzi butange umusaruro ufatika, babone n’ibyo basagurira amasoko.
Ku rundi ruhande ariko, bavuga ko bahabwa amafaranga make y’urugendo angana n’ibihumbi 69Frw ku kwezi, akaba atabasha kubafasha mu ngendo zose nk’uko babivuga.
Bavuga ko basabwe kugira moto zabo bagendaho, bazihabwa bazigurijwe n’amabanki, ku buryo amafaranga bagenerwa ngo banki iyatwara yose, nk’uko byemejwe n’umwe utashatse ko amazina ye atangazwa.
Yagize ati “Badukata amafaranga aruta ayo batugenera, ku buryo kubona lisansi bisaba gukoresha umushahara wacu. Igihe moto igize ikibazo igapfa, biba ibindi kuko usanga noneho na ya yandi make umuntu yasigaranaga ku mushahara, ahita ashira kuko biba ngombwa ko ayikoresha.”
Undi avuga ko amafaranga y’ingendo yashyizweho mu gihe moto yaguraga milliyoni imwe n’ibihumbi magana abiri, none kuri ubu moto ikaba igura milliyoni ebyiri n’igice z’amafaranga y’u Rwanda.
Ati “Icyifuzo ni uko byibura bajya batugenera amafaranga ibihumbi 100Frw y’ingendo, kuko ari yo yadufasha gukora akazi kacu neza.
Umuyobozi w’Akarere ka Bugesera, Nsanzumuhire Emmanuel, avuga ko bagiye kwiga kuri iki kibazo bakazashaka umuti wacyo, nubwo atavuga igihe nyacyo kizaba cyakemukiye.
Agira ati “Baratwandikiye batumenyesha ikibazo bafite. Dufatanyije n’inzego zibishinzwe, tugiye kugisuzuma mu gihe cya vuba, tuzabaha igisubizo.”
Akarere ka Bugesera kagizwe n’imirenge 15. Abakurikirana ubuhinzi bavuga ko ubunini bwayo bukwiriye gutekerezwaho, bagahabwa amafaranga y’ingendo akwiriye kugira ngo bashobore inshingano bahawe.
Dukurikire ukanda kuri Like
Ibitekerezo ( 7 )
birakwiye ko abagoronome bongererwa amafaranga y’urugendo. icyo kibazo banakibajije bari mu itorero ariko ntagisubizo barahabwa uturere tubafashe tubakorere vubuvugizi
Ariko ibyo abo bagronomu bavuga niba ari ukuri nta gukabya birumvikana; nonese niba bagenerwa amafaranga agahita ahura n’ubwishyu ubwo lisansi izava kumushahara wabo se! Aho ibi sibyo bituma bamwe muri ba gronome bavugwaho ingeso zidasobanutse nkabimwe numvise basoza ingando/itorero! Ababishinzwe nibarebe uko bacyemura icyo kibazo turebe ko inzara yacika mu Rwanda burundu
Aha ndumva aba AGRONOMEE bafite ubuvugizi koko, ubu se ba social affaires bo bavugirwa na nde ra?
Aha ndumva aba AGRONOMEE bafite ubuvugizi koko, ubu se ba social affaires bo bavugirwa na nde ra?
Yewe ntabwo Agronome akeneye printer cg computer mbere ya moto, ahubwo nawe ushobora kuba utumva ubwoko bw’inshingano afite. Telephone ya smart iramuhagije ari kuri terrain akoherereza Agronome w’akarere na Mayor rapport yihuta! Ahubwo babongerere na communication!
Iki kinyamakuru cyakoze kuvuga icyi cyibazo cy’aba bakozi basa n’abatakigira kivugira kuko agronome w’Akarere na Directeur w’ubuhinzi birinda kuvuga ibibazo byo kubaha amafaranga y’ingendo n’amahugurwa kuko niyo Akarere kabishura bagiye gukorera evaluation ba agronomes b’Imirenge. Buri mukozi w’Akarere bashinga kugenzura mu Mirenge bamuha 50,000frw bakanamukodeshereza n’imodoka imujyana. Ibi biriho kandi bikwiye guhinduka amafaranga menshi akaja muri mobilisation aho gushirira muri evaluation zikorwa n’abaruta ubwinshi abari kuri terrain.
Abagoronome ba Bugesera barumva kweli iki kibazo arico cyihutirwa kuwundi murengera w’ibibazo by’uruhuri bafite harimo no kuba nabo ubwabo batagira na mudasobwa na printer benshi bakaba bacandikisha intoki. Ubakuriye bya hafi ukorera ku Karere natabare bahabwe ibyo bikoresho by’akazi.


text:
Nyamagabe: Kutamenya umubare uhamye w’abanyarwanda bishobora kugira ingaruka kuri leta
Kutamenya umubare uhamye w’abanyarwanda bishobora kugira ingaruka kuri leta, cyane mu gutegura igenamigambi, akaba ari yo mpamvu, abaturage bagomba kwihutira kwandikisha abana babo mu bitabo by’irangamimerere kugira ngo igihugu kibamenye.
Kuri uyu wa 25 Gicurasi 2015, mu murenge wa Tare akarere ka Nyamagabe, hatangijwe igikorwa cyo kwandika abana ku buntu mu bitabo by’irangamimerere batarengeje iminsi 30 bavutse n’abayirengeje batagize amahirwe yo kwandikwa bari hagati y’iminsi 15 n’imyaka 18
Iki gikorwa cyateguwe n’umuryango World Vision ku bufatanye n’akarere ka Nyamagabe kikaba kizafasha abana kumenyekana mu muryango nyarwanda kandi babone n’uburenganzira ku mitungo y’imiryango bakomokamo.
Chance Kalimba ushinzwe irangamimere mu murenge wa Tare iki gikorwa cyabereyemo, yadutangarije ko bajyaga bahura n’imbogamizi nyinshi zo kuba hari abana b’abanyarwanda batazwi.
Yagize ati: “hanze tuba dufite umubare munini w’abanyarwanda utazwi, bigatuma igenamigambi umurenge ukora, akarere ndetse n’igihugu riba ripfuye kuko ntago riba ryuzuye neza kuko riba ridashingiye ku mibare nyayo.â€
Abaturage babashije kwandikisha abana babo bishimye iki gikorwa bitewe n’ingaruka umwana yazahura nazo, no kuba yabuzwa uburenganzira bwe kuko ntaho azwi mu buryo bw’amategeko.
Uwitwa Jean Marie Vianney aravuga ko yishimira ko babasanze hafi kandi umwana azajya amenya ababyeyi be n’aho akomoka.
Yagize ati: “iki gikorwa twakishimiye kuko badusanze hafi yahoo dutuye ubu abana bacu banditswe mu gitabo cy’irangamimerere, ubu buri mwana azajya amenya se amenye nyina mbese abone aho abarizwa kugira ngo umwana atazacikanwa atazi ababyeyi be.â€
Imiryango ibana idasezeranye ni yo usanga ititabira kwandikisha abana bigatuma babuzwa uburenganzira n’imiryango yagira amakimbirane ugasanga abana ntacyo bakuye ku mitungo y’ababyeyi nk’uko Gervais Nkurikiyimana, Gitifu w’akagari ka Munyege yabitangaje.
Yagize ati: “abana n’ababyeyi benshi muruzi hano ntibasezeranye, noneho bakajya kwandikisha uganga umwe ntiyabonetse undi yatembereye bigasaba y’uko bagomba kujyana bose.â€
Amategeko akaba avuga ko umugabo akwiye kujya afata iyambere mu kwandikisha abana be.


text:
Ibikorwa by’Ubutwari ni kimwe mu byo u Rwanda rwubakiyeho mu bihe bitandukanye, haba mbere y’umwaduko w’abakoloni, mu gihe cy’ubukoloni na nyuma yaho. U Rwanda rwagiye rufashwa ndese rukanatabarwa n’abana barwo babonaga ikibi bagahangana kukirwanya kandi bazi neza ko byabagiraho ingaruk zirimo no kubura ubuzima bwabo.
Umunsi w’Intwari wizihizwa tariki ya 01 Gashyantare ya buri mwaka. N’umunsi wahariwe Intwari z’Igihugu ukaba umunsi abanyarwanda bibuka kandi bakazirikana Intwari z’Igihugu n’ibikorwa byaziranze.
Kimwe n’ahandi hose mu gihugu ku rwego rw’Akarere Gakenke umunsi w’Intwari ku nshuro ya 24 wizihirijwe mu Mudugudu wa Bitaba, Akagari ka RWA mu Murenge wa Muzo.
Umuyobozi w’Akarere ka Gakenke Bwana Nzamwita Degratias yibukije ko tugomba kugera ikirenge mu cy'Intwari z'u Rwanda. Urubyiruko by'umwihariko rwibukijwe ko arwo rufite mu biganza ahazaza h'Igihugu, ko rugomba kuba ku isonga mu bikorwa byubaka u Rwanda no guharanira ko ntacyasenya ibyiza byinshi u Rwanda rumaze kugeraho.
Umuyobozi w’Akarere ka Gakenke yakomeje asobanura Inzego z’Intwari z’Igihugu avuga ko hari Inzego z’Intwari z’Igihugu eshatu (3) duhereye ku cyiciro gisumba ibindi: Imanzi, Imena n’Ingenzi.
Imanzi: Ni intwari y’ikirenga yagaragaje ibikorwa by’akataraboneka birangwa n’ubwitange, akamaro n’urugero bihebuje;
Imena: ni intwari iyinga imanzi, inkwakuzi mu kugaragaza ibikorwa byiza bidasanzwe mu gihugu, birangwa n’ubwitange, akamaro n’urugero bihanitse.
Ingenzi ni intwari iyinga imena ikaba inkwakuzi mu kugaragaza ibitekerezo cyangwa ibikorwa by’ingirakamaro birangwa n’ubwitange buhebuje, akamaro gakomeye n’urugero ruhanitse.
Yakomeje asobanura ibiranga intwari avuga ko intwari irangwa no Kugira umutima ukomeye kandi ukeye; gukunda igihugu; kwitanga; kugira ubushishozi; kugira ubwamamare mu butwari; kuba intangarugero; kuba umunyakuri, kwanga ikibi ugakunda icyiza no kugira ubumuntu.
Lt.Col Francis Nyagatare Umuyobozi w’Ingabo mu Karere ka Gakenke yavuze ko umunsi w’Intwari bibuka intwari zaharaniye amahoro mu gihe cyo kubohora u Rwanda atari ubutaka batabaraga mu gihe cya Jenoside yakorewe Abatutsi ahubwo ko ari Abanyarwanda.
Muri ibyo birori Umuyobozi w'Akarere yerekanye Madame Mukamunana Dativa, umurinzi w'Igihango ku rwego rw'Akarere, yambitswe umudari ahabwa na certificat ashimirwa igikorwa cy'indashyikirwa.
Uwo mugore akaba abaye uwa gatatu wambitswe umudari w’ishimwe kubera ubutwari, aba umurinzi w’igihango ku rwego rw’Akarere.


text:
Abakora umwuga wo gutwara abantu kuri moto (Abamotari) mu karere ka Ngoma baravuga ko babangamiwe no guhora bacibwa amafaranga na Koperative babamo biturutse kubera ko ngo Ikigo k’igihugu gishinzwe kugenzura imirimo imwe n’imwe ifitiye igihugu akamaro (RURA) kibategeka kwishyurira moto zose zanditse kuri Koperative kabone n’iyo zaba zarapfuye cyangwa zitagikora umuriro wa taxi.
Ubusanzwe bimenyerewe ko uwishyuye ku gihe yaba umusoro cyangwa andi mafaranga asabwa adacibwa amande, ariko ngo iri hame ku Bamotari bo muri Ngoma ntibarizi kuko basabwa kwishyurira na bagenzi babo baba batarishyura.
Bamwe mu Bamotari baganiriye n’umunyamakuru wacu ukorera mu Karere ka Ngoma, bamubwiye ko basabwa na Koperative kwishyurira moto zitagikora cyangwa izapfuye kugira ngo babashe kubona uruhusa rwo gukora umwuga wo gutwara abantu kuri moto ruzwi nka “AUTORISATION DE TRANSPORT”, ibyo bo bita akarengane.
Amakuru dukesha imwe muri Koperative z’Abamotari ikorera mu karere ka Ngoma aravuga ko mu mwaka wa 2015 hari amafaranga agera ku bihumbi 936 Frw batanze kuri moto 52 zitari zigikora uyu mwuga avanywe mu banyamuryango biigura kugira ngo babashe kubona ibyangombwa bibemerera gutwara abagenzi.
Umwe muri bo Ati “Ikibazo ni RURA, twe tuba twarishyuye binyuze mu makoperative ariko bajya muri RURA kutuzanira Authorization bakababwira ngo hari moto zitishyuye kandi mu by’ukuri izi moto harimo iziba zarapfuye, cyangwa banyirazo barahombye bakigira kuzikoresha indi mirimo mu byaro.”
Aba Bamotari bavuga ko kubera kutagira impushya zo gutwara abagenzi, bahura n’Abapolisi bo ku muhanda bakabandikira amande y’ibihumbi icumi (10 000 Frw) kandi bafite Inyemezabwishyu y’uko twasoze.
Umwe ati “Dusabwa kuzishyurira (moto zitagikora) kandi atari izacu, ibi bintu biraturambiye rwose.”
Ubuyobozi bwa Koperative z’Abamotari mu mujyi Kibungo nabo bavuga ko iki kibazo cyakemurwa bigizwe mo uruhare na RURA kuko ngo ari yo ibasaba aya mafaranga.
Umuyobozi wa RURA, Major Patrick NYIRISHEMA yavuze ko iki kibazo atari akizi, ariko yizeza abamotari ko mu minsi mike bagiye kubona igisubizo ku buryo uwishyuye azajya ahita abona uruhushya rwo gutwara abantu bitamusabye kunyura muri Koperative.
Yagize ati “Ibyo ntabwo aribyo, kuko amafaranga umumotari agomba kwishyura arazwi. Umumotari yishyura aye kandi twarabibasobanuriye kenshi twazengurutse igihugu cyose umwaka ushize ujya kurangira, nta koperative tutahuye nayo. Ubu mu minsi mike tuzatangira kwemerara abamotari kujya basaba ibyangombwa kuri RURA (batanyuze muri Koperative).”
Koperative z’abamotari zivuga ko zimaze igihe kinini zitanga aya mafaranga, kandi n’ubu ngo abanyamuryango bakikora mu mufuka bakayatanga kugira ngo bahabwe uruhushya.
Elia BYUKUSENGE
UMUSEKE.RW/Ngoma


text:
News
Home > News > Abafite ubugufi bukabije barasaba kwitabwaho kuko ngo na bo (...)
Abafite ubugufi bukabije barasaba kwitabwaho kuko ngo na bo barashoboye
> 20 October 2016
Aba bamburwa impapuro z’ibizamini batarangije ngo bituma batsindwa kandi atari abaswa, bagasaba Minisiteri y’Uburezi ko bazajya bahabwa igihe k’inyongera kugira ngo bakore neza ibizamini.
Mu rwego rw’uburezi kandi ngo ababyeyi bamwe ntibohereza abana bavukana ubugufi bukabije kuko baba bakeka ko nta bwenge bafite bwatuma biga bagatera imbere nk’abandi.
Bake bageze mu ishuri na bo ngo bahura n’ikibazo cy’uko bicara ku ntebe ndende amaraso ntatembere neza akireka mu maguru, bagafatwa n’ibinya kubera ko amaguru aba adakora hasi.
Umuryango nyarwanda w’abafite ubugufi bukabije ubu ugizwe n’abantu 25 barimo abahungu 10 n’abakobwa 15, muri bo harimo abize n’abataragize ayo mahirwe.
Honorine Tuyishimire ushinzwe imari n’ubukangurambaga muri uyu muryango yavuze ko ikindi basanze kigora abafite ubugufi bukabije ari uko iyo bagiye kwaka service za banki cyangwa kwa muganga bakunda gutinda kuzibona bitewe n’uko abazitanga baba batabasha kubabona kuko ari bagufi cyane.
Yemeza ko ibi bitera agahinda n’ipfunwe kandi na bo baba baje gusaba services nk’abandi Banyarwanda bose.
Yasabye ko hazigwa uburyo bajya bagenerwa ahantu hihariye cyangwa se bakajya bajyanwa mu byumba by’abanyacyubahiro (VIP) kugira ngo badakererezwa n’ikibazo batagizemo uruhare kandi hari ubundi buryo bwo kubafasha.
Hari kandi bake muri bo bagira ikibazo cy’amagufwa adakomeye ashobora kuvunika mu buryo bworoshye igihe batsikiye.
Abayobozi b’uyu muryango basaba Leta kubaba hafi, bagahabwa urubuga rwo kumvikanisha ijwi ryabo kuko ngo na bo bashoboye.
Honorine Tuyishimire yagize ati: “Kuba turi bagufi bikabije ntibivuze ko dufite ubwonko bugufi. Twe twarize turaminuza kandi na bagenzi bacu babibasha bafashijwe.”
Uyu muryango urateganya kuzafatanya n’abafatanyabikorwa bawo bagasobanurira ababyeyi ko kugira ubugufi bukabije bitagomba kuba intandaro yo kwimwa uburenganzira bwo kwiga no guhezwa mu mirimo runaka.
Bazakomeza gukangurira abafite ubugufi bukabije kwitabira uyu muryango bagakorana bya bugufi bakamenyana kandi bagafatanya kwiteza imbere.
Tuyishime avuga ko abafite ubugufi bukabije na bo bafite ibyo bashoboye bafashijwe kubyerekana


text:
Itorero Presbyterienne mu Rwanda EPR, riri gutegura igiterane ngarukamwaka cyiswe ’NTUME NDE’ kizaba ku nshuro ya 5 kikazabera mu karere ka Rubavu kikaba gihuza ibihumbi by’abayoboke b’iri torero bo mu bice bitandukanye by’igihugu ndetse no hanze yacyo bakigishwa ijambo ry’Imana ndetse bakanahugurwa kuri bimwe mu bikorwa byabateza imbere. Iki giterane gikirizwamo ibihumbi by’abantu ndetse kikaba kimaze gufatwa nk’intwaro yagura itorero.
Perezida w’Itorero Presbyterienne mu Rwanda Rev Dr. Pascal Bataringaya avuga ko mu biterane ngarukamwaka bateguye mu myaka ine isheze abantu basaga 1200 bakiriye agakiza, ndetse ngo mu myaka 2 ya mbere abakirisito b’iri torero bari bamaze kwiyongera ku kigero gishimishije cyane.
Ubuyobozi bwa EPR bushimangira ko iki giterane kiba buri mwaka ari umuyoboro wo kwaguka kw’itorero ryabo ndetse ukana umwanya mwiza wo kwikebuka bakareba icyabateza imbere mu buryo bw’umuka ndetse no mu buzima busanzwe.
Igiterane ‘Ndatuma Nde?’ kimara icyumweru, kikaba mu ntangiriro za Kanama, uyu mwaka kikazatangira kkuwa 8 Kanama kugeza 13 Kanama 2017 kikazabera ku Gisenyi. Iki giterane cyatangiye muri 2013, biteganyijwe ko kizazenguruka Presbytery zose uko ari zirindwi zigize itorero Presbyterienne mu Rwanda hakazafatwa umwanzuro niba kizakomeza.
Baganira n’abanyamakuru kuri uyu wa 7 Kanama 2017, abayobozi ba EPR batangaje ko iki giterane hari byinshi kigeza ku bayoboke b’itorero n’abanyarwanda muri rusange aho bamwe bakizwa bagasohoka mu ngeso mbi zitandukanye bakongera kugarukira Imana.
Rev Dr. Pascal Bataringaya, Perezida wa EPR avuga ko mu byo itorero ryiyemeje harimo kubaka umukirisito ukomeye muby’umwuka ndetse mu mibereho myiza bityo n’ibyo bamwigisha biyanye n’agakiza k’Imana bikarushaho kumucengera cyane ko aba afite ubuzima bwiza.
Pasiteri Bienvenue Musabyimana, uyobora ikigo cya EPR gishinzwe amahugurwa yagize ati “Iki giterane ni umwanya mwiza abagize itorero bahuriramo basa n’abari guterana inkunga mu buryo bw’ivugabutumwa, kugira ngo umurimo urusheho gukura no kwaguka.”
Iki giterane gitangirwamo ubutumwa bw’ingeri zitandukanye burimo ijambo ry’Imana, imibereho myiza n’iterambere ryabo kuko ngo “umuntu utamwigisha ashonje cyangwa afite ibindi bibazo birebana n’ubukungu.”
Mu biterane 4 byamaze gukorwa , abantu basaga 1235 nibo bakiriyemo agakiza bahita bemera kwinjira mu itorero bidasubirwaho ndetse mu myaka 2 ya mbere iki giterane gitangiye abakristo b’iri torero bahise biyongeraho abagera ku bihumbi 50.


text:
Burabyo Yvan abenshi bamaze kumenya ku izina rya Yvan Buravan kubera ubuhanga bwe agaragaza mu miririmbire ye,uyu musore uririmba injyana ya RnB kuri ubu ari mu mushinga w’indirimbo na Se umubyara ndetse banawugeze kure kuko kuri ubu iyo ndirimbo iri muri Studio ariko igihe cyo kuyisohora ntikiragera.
Aya makuru y’indirimbo Buravan arigukorana na se yatangiye gusakara Muri mpera z’ ukwezi gushize kwa kane aho ubwe bwite Buravan abinyujije ku rubuga rwa Twitter yanditse amagambo avuga ko ari gukorana indirimbo na Se (Collabo).aha akaba yarabyanditse mu magambo y’ icyongereza agira ati: “Ngo Papa wanjye hamwe nanjye turi gukorana indirimbo”.
Nkuko tubikesha ikinyamakuru Umuseke ubwo yaganiraga nacyo Buravan yagitangarije ko iyo ndirimbo ye na Se witwa, Burabyo Michael, batangiye gukora Yvan ubwe ariwe wateye intambwe yo gusaba umubyeyi we ko bakorana indirimbo nawe ntakuzuyaza arabimwemerera.
Buravan yatangaje kandi ko iyo ndirimbo iri gukorerwa kwa Producer Bob ngo byinshi kuri yo azabitangaza igihe izasohoka.


text:
Kamonyi: Kwibuka ku nshuro ya 18, abaturage bifatanyije n’abarokotse jenoside kurusha mu myaka yatambutse
Mu cyumweru cy’icyunamo cyo kwibuka ku nshuro ya 18 jenoside yakorewe abatutsi, benshi mu baturage bagaragaye muri gahunda zari ziteganyijwe, ugereranyije n’abitabiraga mu myaka yabanje. Ibyo bikaba More...
I Muyumbu ya Rwamagana bakoze igiterane mpuzamadini cyo gusengera abarokotse Jenoside
Abaturage ba Muyumbu bakabakaba ibihumbi bibiri ejo biriwe mu gikorwa cyo kuremera abarokotse Jenoside mu Murenge wa Muyumbu, babafasha imirimo yo gusana inyubako babamo, gukorera imyaka bafite mu mirima, gukora More...
Inkunga Leta igenera abakene b’i Rwamagana bayimarira mu rwagwa
Abayobozi mu nzego zose z’ibanze mu Karere ka Rwamagana bahangayikishijwe n’uko inkunga leta igenera abakene muri ako Karere bayimarira mu rwagwa, ikazarangira ibasize mu bukene aho kubateza imbere. Abayobozi More...
Abashinzwe abacitse ku icumu barasabwa guhuza imbaraga.
Mu nama y’umuryango wa Ibuka yateranye tariki ya 30/03/2012 mu karere ka Gasabo ko mu mugi wa Kigali ihuje abagize inama y’Ubutegetsi bwa IBUKA (CA), abahagarariye IBUKA mu Turere twose tw’u More...
Nyabihu: Abacitse ku icumu barimo guhabwa inkunga y’ingoboka muri iki gihe cyo kwibuka
Mu gihe mu Rwanda turi mu gihe cyo kwibuka ku nshuro ya 18 abazize Jenoside yakorewe abatutsi mu mwaka w’1994, ni nako hirya no hino hagenda hakorwa ibikorwa binyuranye byo kubafata mu mugongo no kwifatanya More...
Abayobozi bo mu ntara y’amajyaruguru barasabwa gutegura imishinga ikura abaturage mu bukene.
Abayobozi b’uturere two mu ntara y’amajyaruguru barasabwa kujya bategura imishinga izaterwa inkunga bagendeye kubyo abaturage bakeneye cyane bibateza imbere. Mu nama y’ibijyanye n’iterambere More...
Abadepite barasaba amakoperative kureka umuco wo gusaba inkunga, agakora ubucuruzi nyabwo
Kuri uyu wa 17 Mutarama 2012, abadepite bagize komisiyo y’ubukungu n’ubucuruzi mu nteko ishingamategeko, basabye amakoperative akorera mu karere ka Muhanga gucika ku muco wo gusaba inkunga More...


text:
Kuba iyi gereza ikikijwe n’imirima n’inzu z’abaturage ndetse n’umugezi wa Nyabarongo, biri mu byatumye hatekerezwa uburyo bwo kubyaza umusaruro amazi ayiturukamo.
Hubatswe uburyo bwo gutunganya amazi mabi ava mu bwiherero, mu bikoni ndetse no mu bwogero kugira ngo ajye akoreshwa mu bindi bikorwa by’isuku, kuhira imyaka aho kwisuka muri Nyabarongo cyangwa mu mirima y’abaturage.
Umuyobozi Mukuru wa REMA, Ruhamya Collette, yavuze ko bahisemo gutunganya iyi myanda ituruka mu mazi no mu butaka bw’iyi gereza kubera ko iyo idatunganyijwe iba intandaro yo kwangiza ibidukikije no gutera indwara abaturage.
Yagize ati “ Nk’uko mwabibonye iki gikorwa kigamije gutunganya imyanda ituruka mu mazi y’iyi gereza kubera ko twese tuzi ko iyo imyanda igiye mu bidukikije nko mu mazi no mu butaka idatunganyijwe ahanini ariyo iba intandaro yo kwangiza ibidukikije no gutera indwara mu baturage.”
Umuyobozi wa RCS, CGP Rwigamba George, yavuze ko iki gikorwa ari cyiza ndetse kizagira akamaro cyane kuko amazi y’umwanda yavaga muri iyi gereza azatunganywa akongera agakoreshwa.
Yagize ati “Bizagira akamaro cyane mu kurengera ibidukikije kubera ko umwanda uva muri iyi gereza uwuretse ukamanuka uko wakabaye ukajya mu mugezi wa Nyabarongo, wakwangiza byinshi. Akamaro bizagira ni uko amazi y’umwanda yavaga aha agiye gutunganywa akavamo umwanda wose akongera agasubira gukoreshwa mu bikorwa birimo iby’ubuhinzi n’isuku kandi akaba atazagera mu baturage.”
Ayo mazi yatunganyijwe bisaba ko abanza gutekwa ku muntu wakenera kuyanywa yujuje ubuziranenge.
Binateganyijwe ko gahunda yo gutunganya imyanda izagezwa no mu zindi gereza n’ibindi bigo binini mu rwego rwo kubungabunga ibidukikije.


text:
Rimwe na rimwe amagambo avanze n’ibikorwa ni ikintu kiryohera buri mukobwa wese uri mu rukundo.amagambo afite uburyo afungura umutima,amagambo ni meza kandi amagambo ni uburyo bushobora gutuma wiharira umukobwa wenyine.
Twabazaniye amagambo umukobwa atanjya arambirwa kumva aturutse ku mukunzi we.
1.Uri mwiza
Buri mukobwa wese ashaka gutakwa,buri mukobwa wese ashaka kuba itandukanirizo n’abandi maze akaba umwe gusa,buri mukobwa wese aba ashaka ko umukunzi we amufata nkaho ariwe mukobwa wenyine utuye ku isi;Niba wumva ko amagambo ashobora gutuma umukobwa yishima hanyuma ukaba utaramubwira uburyo ari mwiza,utegereje iki?tuma umukunzi wawe aba umukobwa w’igitangaza mu buzima bwawe ntabwo azigera abyibagirwa.
2.Usobanura isi kuri njye
Ni uwuhe mukobwa cyangwa umugore udashaka gusobanura byose k’umukunzi we?ndacyeka ko hari ibintu byinshi bituma umugore wawe asobanura byinshi kuri wowe,numwereka ko asobanura byinshi kuri wowe nawe aziyumvamo ko ari uw’agaciro ndetse yumve ko ari nuw’igikundiro,buri mugore wese ashaka gusobanura byose k’umukunzi we.
3.Ufite inseko irangaza bose
Nta kintu cyiza nko kuba useka neza;bituma abantu bagukunda;inseko nziza ituma umukobwa aba uw’igikundiro birenze ndetse nabo barabizi,niba wumva ko inseko ari nziza nawe azahora agusekera,bityo gerageza kumwumvisha ukuntu aseka neza nawe bizamushimisha.
4.Ndi umunyamahirwe kuba nkufite mu buzima bwanjye
Abasore benshi bumva ko amagambo nkaya baba barengereye,ariko ntabwo ariko biri;ni uburyo bwo gutuma umukunzi wawe akwiyumvamo nawe ukamwumvisha neza uburyo uri umunyamugisha kuba umufite mu buzima bwawe.
5.Ndagukunda
Ibi byo biza bisubiza byose;buri mukobwa aho ava akagera ufite umusore bakundana ashimishwa nuko umukunzi we ahora amwibutsa ko amukunda,gusa ntabwo ari abasore bose bashobora ibi,ndetse nta nubwo abasore bose ari beza ku magambo,bityo umusore ukunda by’ukuri umukunzi we agerageza uko ashoboye maze akamwuvisha uburyo amukundamo.
Martin MUNEZERO


text:
Semanza Jean Baptiste uhagarariye ababyinnyi bo mu Itorero ry’Igihugu Urukerereza, aratangaza ko amashusho yakwirakwiye ku mbuga nkoranyamba bakoresha amagambo atamenyerewe byatewe n’ibyishimo by’igikombe cy’Isi bari bamaze kwegukana.
Kuri uyu wa 10 Gicurasi 2018, ku mbuga nkoranyambaga zitandukanye, hiriwe hacaracara amashusho y’itorero ry’Igihugu ‘Urukerereza’, bari kubyinira mu gihugu cy’amahanga, banakikijwe n’abantu benshi b’uruhu rwera.
Icyatangaje abantu ni uburyo bamwe mu bateraga bakoreshaga amagambo atamenyerewe mu mbyino nyarwanda aho bahamagara intore mazina, bakazitegeka ibyo zikora hari n’uvuga mo ururimi rw’amahanga ati reba ‘publique’.
Bamwe mu barebye aya mashusho babifashe ngo kwigiriza nkana ku batumva ururimi rw’ikinyarwanda, bakivugira ibyo bishakiye, ibintu bavuga ko bidakwiye kuranga abantu basohokeye igihugu.
Eachamps yashatse kumenya byinshi kuri aya mashusho, maze tuvugisha uhagarariye ababyinnyi b’urukerereza, akaba yari no muri abo babyinnyi, Semanza Jean Baptitse uzwi nka Jabar Star.
Semanza yatubwiye ko ariya mashusho yafashwe mu mwaka wa 2007 ubwo bari bitabiriye iserukiramuco ry’imbyino ku rwego rw’Isi ryabereye mu Butalayini.
Yakomeje avuga ko icyabateye gukoresha ayo magambo atamenyerewe mu mbyino, byatewe n’ibyishimo bari bafite nyuma yo gutwara igikombe cy’Isi mu mbyino, mu gihe ntawabahaga amahirwe ndetse hari benshi bakibona abanyarwanda mu ndorerwamo ya Jenoside.
Yagize ati “ byatewe n’ibyishimo bari bafite, kandi hariya narahegeze bakajya banyishimira cyane kubera imibyinire yanjye. Biriya byose bavuga ni uburyo nakoreshaga iyo nabaga ndi gusohoka ndi njyenyine. Biriya byo guheza umwuka ni uburyo nabyinaga inda ikagenda, igafatana n’umugongo bigashimisha abantu bigatuma bibaza bati ‘bariya bantu ni bantu ki?’
Yunzemo ati “ biriya byose byari ibyishimo by’uko twari tumaze kwegukana igikombe bwa mbere kandi wibuke ko muri kiriya gihe twagiyeyo u Rwanda rutarisuganya neza, twagiye bakitwita abicanyi bakivuga ngo dore abanyarwanda ni abicanyi, noneho twebwe twagiye gufite gahunda yo gusibanganya iyo sura.”
Semanza yemera ko ariya magambo yavugwaga n’ababatereraga, bayavuze kubera ko abari bahari batumvaga ururimi rw’ ikinyirwanda.
Yagize ati “ nabyo birimo! Ntabwo bari bazi ibyo barimo kuvuga, kandi twari tumaze kubatsinda kandi batabikega, ubwo rero haba hari akantu keza waba uri no mu ngamba wabyibagiwe, babivuga mu buryo bwo kwivuga ku buryo ntawabyumva, keretse ari umunyarwanda uri aho, nta wundi wabyumva.”
Yasabye abanyarwanda kutabifata ukundi dore ko n’ubusanzwe ngo intore zishobora kuganira, ziri mu ngamba ariko ku buryo nta wundi muntu ushobora kubyumva.


text:
Bamwe mu baturage batuye mu Murenge wa Muhoza, Akarere ka Musanze mu Ntara y’Amajyaruguru bemeza ko bodaboda ari zimwe mu nkweto zikunzwe cyane na rubanda rugufi bitewe n’uko zirufatiye runini.
Ngendahimana Etienne w’imyaka 32, umukarani ukorera mu Mujyi wa Musanze yagize ati “Ndazikunda cyane kuko iyo turi mu gihe cy’urwondo zidapfa gucikagurika nk’utundi dukweto nka twa kambabiri.”
Munyaneza Philbert uvuga ko atunzwe n’ubuhinzi yongeyeho ati “Bodaboda ziradufasha cyane nkatwe rubanda rugufi kuko urayambara ntipfe gucika kuko iba ikomeye kandi igura make, ni inkweto ushobora kogeramo ukandi ukanayijyana mu kazi kawe”.
Bikunda kuvugwa ko izi nkwekto zikundwa cyane mu biturage byo mu Ntara y’Amajyaruguru n’Uburengerazuba kuko zidahenda ndetse zikaramba, kandi ubuyobozi bubashishikariza umuco wo guhora bambaye inkweto batahoranye.


text:
Uburyo bwo gufasha umuntu ufite ihungaba bwa TFT
Uburyo bwo gukiza ihungabana bwa TFT butandukanye n’ubundi dusanzwe tuzi. Nibyo koko buratandukanye kandi umuntu ashobora kuvuga ko bworoshye cyane kuburyo bigoye kwemera ko bwakiza. Nyamara, hashize imyaka 30, abantu batandukanye ku isi batanga ubuhamya bw’ukuntu bwabafashije kugira umutuzo n’amahoro y’umutima ku buryo budasanzwe.
Buroroshye kubukoresha, ushobora kubugerageza nawe. Kureba amabwiriza yanditse, kanda hano.
Kureba videwo yerekana uko ubwo buryo bukoreshwa kanda hano.
Niwumva nta mpinduka, cyangwa se utakize neza, nyuma yo gukoresha ubwo buryo bwo gukiza ihungabana bwa TFT,wakora “umwitozo wo guhumeka ufashe ku rwano“–kureba amabwiriza y’uko ukorwa kanda hano. Hanyuma kureba videwo y’uko uwo mwitozo ukorwa, kanda hano.
Nyuma wawurangiza ugasubiramo bwa buryo bwo gukiza ihungabana bwa TFT twatangiriyeho hejuru. Niba ntacyo biri kukumarira, ushobora kubaza ikibazo hano kuri uru rubuga. Tuzagusubiza tudatinze. Niba ushaka urutonde rw’ abahugukiwe gukoresha TFT ngo bagusuzume, kanda hano. Abafite “TFT-VT” cyangwa “TFT-Adv” ku mazina yabo bashobora no kugufashiriza kuri telefone mutarinze kubonana imbona nkubone.


text:
Nyuma y’aho imvura idasanzwe iguye karere ka Ngoma cyane cyane mu murenge wa Remera maze igahitana umusaza witwa Ntahorutaba Amosi wari wagiye kwahira ubwatsi bw’amatungo mu mubande kugeza ubu umurambo we ukaba utaraboneka , kuri ubu abo mu muryango we barasaba ko hakorwa ibishoboka mu gushakisha umurambo w’uyu musaza kugira ngo ashyingurwe neza uko bikwiye.
Mu mpera z’icyumweru gishize ni bwo imvura idasanzwe yaguye mu bice bitandukanye by’akarere ka Ngoma maze yangiza byinshi ndetse inahitana umusaza witwa Ntahorutaba Amosi wari utuye mu mudugudu wa wa Bukiranzuki akagari ka Nyamagana umurenge wa Remera .
Nk’uko byemezwa n’abo mu muryango we ngo ubwo iyi mvura yagwaga uyu musaza yari yagiye mu mubande gushaka ubwatsi bw’amatungo hanyuma imusangayo .Kubera ko iyo mvura yari nyinshi cyane bikaba bikekwa ko uyu musaza yatwawe n’isuri idasanzwe yamanuye amabuye n’ubutaka maze bikitendeka mu mubande uwo musaza yari arimo, kuko ngo bamutegereje bakamubura bajya no kumushaka ntibamubone kugeza magingo aya rero umurambo we ukaba utaraboneka .
Icyo abo mu muryango w’uyu musaza ndetse n’abaturanyi be basaba , nuko inzego zitandukanye zabafasha maze hakongerwa imbaraga mu gushakisha umurambo w’uyu musaza kugira ngo ashyingurwe .
Umunyamabanga nshingwabikorwa w’umurenge wa Remera Nsanzuwera Michel avuga ko mu gihe cyose umurambo w’uyu musaza utaraboneka ngo ushyingurwe ngo badashobora kwemeza ko yapfuye gusa ngo bagiye gukomeza gushakisha kugira ngo bamenye irengero ry’uyu musaza.
Hagati aho umuryango w’uyu musaza hamwe n’abaturanyi be bari mu kiriyo , ari nako bagerageza kwirirwa bashakisha umurambo muri uwo mubande .


text:
Mbere na mbere uzahura n'umuntu ukunda cyane maze umenye uko gukunda bimera. Numara kumenya uko urukundo rumera, uzamenya ugukunda cyane kurusha abandi kuko ubizi. Numara gukunda no gukundwa uzamenya icyo ukeneye mu rukundo, maze uhitemo uwo uzakunda ubuziraherezo.
Ikibabaje ni uko mu buzima burya uwo ukunda cyane, ugukunda cyane, n'uwo muzabana ubuziraherezo bakunze kuba ari abantu batandukanye. Hari ubwo uwo wumva ukunze cyane aba atagukunda, ugukunda cyane ntube ari we ukunda cyane kandi ugasanga hari ubwo uwo muzabana ubuzima bwose atari we ugukunda cyane naw e utamukunda cyane. Gusa akaba yarashoboye kuboneka mu gihe wari ukeneye gukora ibyo wifuzaga gukora.
Mbese ufite ruhare ki mu buzima bw'abandi bantu? Iyo umuntu agukunda aba agukunda, iyo kandi arekeyeho kugukunda, aba arekeye aho kugukunda. Iyo umuntu agukunda biragora guhisha ko agukunda. Niba umuntu agukunda ariko byageraho urukundo yari agufitiye rugashira mu gihe urwawe rwari rugikomeye, mwifurize ibyiza n'amahirwe mu mibanire ye n'uwo akunda kukurusha. Niba umubujije guhaguruka ngo yisangire urukundo rukuruta bigaragaza ko utamukunda kandi nta n'uburenganzira ufite bwo kumuhagarika.
Gukunda si ugutwara, niba ukunda ukwezi ntibivuga ko uzakumanura ngo ukubike ku ntara yawe ahubwo urareka imirasire yako ikakugeraho. Niba ukunda umuntu si ukuvuga ko wamuguze ugomba kumureka akabaho mu mahoro n'umudendezo. Uburyo bwiza kumugumana ni ukutamwibagirwa mu bitekerezo byawe, ukamuzirika ku nkingi z'umutima wawe.
Niba ukunda umuntu umukundira ibyiza bye n'ibibi bye. Umukunda uko ari. Nta wakwifuza ko ahinduka ngo abe uko wifuza kuko umukunda kuko iyo binaniranye ko ahinduka, kumukunda birakugora.
Iyo ukunda umuntu ntushobora gutanga impamvu umukunda, umukundira icyo ari cyo kandi ukifuza ko buri gihe yaguhora iruhande.
Urukundo nyarukundo ni urunyura mu muriro w'ibibazo n'amagorwa rugasohokamo rwemye.
Mbese kuki abakundana basabana kurahira? Ni uko baba batizeranye. Iri rahira ntacyo rimaze. "Kugeza ijuru riguye, kugeza inyanja ikamye, sinzaguhemukira". Ahubwo se ibyo byazaba mukiriho. Ntukajye usezeranya umukunzi ibyo uzi ko utazashobora.
Inkundo Eshatu
Mbere na mbere uzahura n'umuntu ukunda cyane maze umenye uko gukunda bimera. Numara kumenya uko urukundo rumera, uzamenya ugukunda cyane kurusha abandi kuko ubizi. Numara gukunda no gukundwa uzamenya icyo ukeneye mu rukundo, maze uhitemo uwo uzakunda ubuziraherezo.


text:
Kigali, umujyi mwiza usukuye kandi urangwa n’isuku, Kigali umurwa w’u Rwanda ukundwa na benshi kuburyo n’uwo mu byaro bya kure arota kuhaba n’iyo yahasonzera, Kigali yabanye ngari abatari bacye bayisiragiramo bashaka ubuzima ariko n’uwaburaye akarahira ko atazigera ayivamo, uyu ni umujyi koko ukomeje kuvugwa henshi kandi kenshi kubera impamvu zitandukanye, mu bashaka kuwuvugaho nanjye ndumva ntabura byinshi nsangiza abazi uyu mujyi n’abawumva batarahakandagiza ikirenge cyangwa abawitiranya. Nteruye mvuga iby’uyu mujyi sinarasa ku ntego ngo mpite mvuga ku by’ingona n’abazunguzayi nahereyeho hejuru, n’ubwo hari uwakumva ko ntaho bihuriye nyamara ndagaruka ku cyo bihuriyeho gikomeye.
Ingona n’abazunguzayi nabimburiyeho nandika umutwe w’iyi nyandiko yanjye ishingiye ku bitekerezo bwite nk’umwanditsi, mu by’ukuri mu buzima busanzwe ntaho bihuriye ariko mu nyandiko yanjye nasanze bifitanye isano, kuko muri iyi minsi byombi byabaye ikibazo cyahangayikishije Umujyi wa Kigali kinavugisha abatari bacye, haba mu buyobozi no mu baturage barimo abo kireba mu buryo bw’ako kanya cyangwa abo kiraje ishinga nk’abanyarwanda bakunda igihugu cyabo n’abagituye.
Hashize igihe gito, ingona zo mu mugezi wa Nyabarongo zirya abantu baturiye uru ruzi bajya bavuga ko rwica urwizaniye, ndetse hari n’abataratinye kuvuga ko n’ingona zirurimo zica uzizaniye, kuko abahegera bazi neza ko baba barimo gusuhuzanya n’urupfu, n’ubwo wasanga zitica uzizaniye ahubwo zica uwabuze uko agira akemera kuba aka wa mugani w’inyoni yaritse ku nzira igira iti: "Napfa nakira simbizi".
Ubuyobozi bw’Umujyi wa Kigali cyane cyane mu karere ka Nyarugenge gaturiye Nyabarongo, nabashimiye ukuntu babadukanye imbaraga bagahita batangira kwegereza abaturage amazi meza, kugirango abajyaga baribwa n’ingona bagiye kuvoma bagabanuke, ibyo kuba bitazongera byo sinabihamya mu gihe nzi ko abahira ubwatsi, abaroba n’abandi bashaka imibereho nabo nibajyamo zitazabarebera izuba.
Ubuyobozi bw’akarere ka Nyarugenge n’ubw’umujyi wa Kigali muri rusange, bwagiye butangariza abanyamakuru ko abaturage baribwa n’ingona bagiye kuvoma, ari bamwe batinya kujya kuvoma kure bakemera kwiyahura muri Nyabarongo aho bajya kuraruza bya birohwa bitajya binacya ngo bibe urubogobogo. Cyakoze aha nahise numva ngiriye impuhwe ubuyobozi kuko nibutse ko bwugarijwe n’ibindi bibazo byababanye urusobe, bagahora barahira ko bazabikemura burundu ariko uko babirwanya ukabona niko birushaho kwigaragaza no kwerekana indi sura. Muri ibyo nahise nibuka iby’abazunguzayi bimaze imyaka n’imyaniko, umunyarwenya umwe we aherutse kumbwira ko uko abazunguzayi bamwe babireka ari ko havuka abandi benshi...
Umujyi wa Kigali rero ubu noneho wafashe gahunda yo guca burundu abazunguzayi, ndetse biyemeje gufatanya n’inzego nkuru z’umutekano mu gihugu, cyane cyane Polisi y’igihugu. Umujyi wa Kigali ugaragaza ko abazunguzayi ari ikibazo gikomeye ariko nanjye mbona giteye inkeke, n’ubwo atari cyo cyonyine kiwukomereye kuko hari ibindi byinshi biteye inkeke kurushaho birimo n’ibitera ubwo buzunguzayi.
Ngarutse gato kuri za ngona za Nyabarongo, hari abaturage baherutse kuvuga ko bazitinya cyane ariko babura amazi bibashobeye bakemera kujya gushaka amazi mu ngona nako muri Nyabarongo... Ibi nabihuje n’abazunguzayi babiri, bombi b’abagore, duherutse guhurira ku Muhima bahetse abana banikoreye agataro k’imbuto, ntangazwa n’uko bari baniziritse igitenge ku kaguru, banambaye ikindi. Narababajije bambwira ko iyo babirukankanye, akenshi bamena hasi ibyo bikoreye hanyuma hagira ubafata imyenda bakayikuramo bakayibasigira, bagahita bambara bya bitenge baba bahambiriye ku kaguru, ku gice cyegeranye n’amatako hejuru gato y’amavi.
Mu kiganiro cy’iminota nka 15 twagiranye, bangaragarije ko buri munsi bava mu rugo biteguye ko bashobora kuza kugaruka cyangwa ntibagaruke, kuburyo n’ufite umwana wiga amubwira uko aza kubigenza nava ku ishuri ntahamusange yanategereza bukaza kwira ataraza, akanamubwira uko azabyitwaramo kandi ko adakwiye guhangayika kundi, ko azategereza akarekurwa kuko ubwo bazaba bamutwaye mu nzererezi n’abandi bakora ibitera akajagari mu mujyi wa Kigali.
Nabaye nk’urakarira aba bagore nabonaga bakiri na bato, nkumva badakwiye kubaho gutyo bakora ibitemewe babizi kandi babona ko amaherezo yabyo bizabagiraho ingaruka, badasize n’imiryango yabo. Babonye ntabyumva bambwiye ko agahwa kari ku wundi gahandurika, kuko batajya batekereza ahazaza habo ahubwo babara ubukeye, aka wa muhanzi ngo kuramba ni ukuramuka iby’ejo bibara ab’ejo. Numvise ntanyuzwe, kuko nabonaga bakwiye gushaka ibindi bakora bakareka ubwo buzima bw’imihangayiko.
Ibi ariko naje kubisobanurirwa na bagenzi babo, mu gitondo cyo kuri uyu wa Kane tariki 24 Kanama 2017, nyuma y’amasaha macye ubuyobozi bw’umujyi wa Kigali butangaje ko bugiye kwitabaza Polisi y’igihugu n’ingabo mu kurwanya ubu bucuruzi bw’akajagari. Hari mu gitondo mu masaha ya saa tatu n’iminota nka 40, nahuye n’abazunguzayi bane barimo abasore babiri babunzaga imyenda, umwe wacuruzaga ibikoresho byo ku meza birimo amasahane n’amakanya, hamwe n’umugore wari wikoreye agataro k’imbuto. Hari haruguru y’ahazwi nko kwa Mutangana, buri umwe nta gahunda yari afitanye n’undi ariko bari kumwe kuko aho bari bageze hari hari abantu benshi bashishikarizaga ko babagurira.
Nahise ntangara, numvaga ko byibuze bagiye kuba bahagaritse ubwo bucuruzi kuko bumvise ko bafatiwe ingamba n’Umujyi wa Kigali, maze ndababaza nti: "Ariko mwe ntimujya mukurikira amakuru? Ntimwamenye ko Leta yabahagurukiye ndetse ko na Polisi igiye kuzajya ibafata?... Ntimunabona ko aha muri ari hafi y’ibiro bya Polisi hano haruguru ku Muhima"
Aba bazunguzayi bose basekeye icyarimwe, bangaragariza ko rwose kuva na mbere hose batigeze boroherwa, bambwira ko hari abanyerondo bagiye babakubita abandi bakabambura ibyabo ariko bugacya babisubiramo. Uwo mugore wari wikoreye agataro we ati: "Tuzabakizwa n’iki se ubundi tubayeho? Ngo abapolisi? Nonese ahubwo ayo mahirwe twayakura he ko wenda nta mupolisi wanyambika ubusa cyangwa ngo ibyo nacuruzaga abinyambure abitware? Abo bapolisi se ubwo... azanjyana wenda bamfunge iminsi micye nibanankubita ntibazageza aha DASSO n’abanyerondo ariko ningaruka nzongera ncuruze, aho gukubitwa nibye ngo ngaburire abana nzemera nkubitwe ncuruza ntawuzanseka"
Numiwe, naguye mu kantu ndetse numva mbabariye ubuyobozi bw’Umujyi wa Kigali ariko n’aba bazunguzayi numva banteye agahinda, wa mugani numva ko ari ka gahwa kari ku wundi kadahandurika! Nahise nkoma agatima rero kuri za ngona zirya abantu muri Nyabarongo bagiye kuvoma amazi, ndavuga nti ko babura uko bagira bakajya kuvoma, aba nabo bakemera kujya gucuruza bazi ingaruka bazahura nazo, ubu koko aba bazunguzayi icyo bashobora gutinya ni iki? Za ngona zishoboye kugera imusozi zo zabakanga se niba zitanakanga abashaka amazi y’ibirohwa...?
Nyuma yo gutekereza cyane ariko naje kugira igitekerezo, numva cyazasuzumwa neza n’ubuyobozi bw’umujyi wa Kigali, cyane ko nk’uko nabivuze haruguru nishimiye uburyo bakomeje guha amazi abaturiye Nyabarongo ngo batazaribwa n’ingona bagiye kuvoma... Bagize neza kuko kuvuga ngo barababuza kuvoma muri Nyabarongo batabakuriyeho ikibazo gituma bajyayo, byari kumera ahari nko kubuza umuzunguzayi gucuruza udasuzumye impamvu acuruza mu kajagari...
Ese abazunguzayi kuki bababuza gucuruza mu kajagari bakanga? Ubuzunguzayi se ababukora ni uko basuzugura? Ni uko se ari ubuzima bwiza cyane baba babushakamo bakamera nka bamwe barara amajoro bacukura amabuye y’agaciro bazi ko ibirombe bishobora kubagwira? Cyangwa hari imibereho ituma babura uko bagira bakamera nk’abiyahura?
Igisubizo nihaye maze kwibaza ibyo bibazo, ni uko abazunguzayi atari abanebwe kuko bemera kuvunika bagakora akazi katoroshye n’ubwo katemewe. Ikindi abazunguzayi ntabwo ari abantu badashobotse kurusha abanywa n’abacuruza urumogi, ntibarusha abajura, indaya n’abandi barangwa n’urugomo, bityo bashobora gushakirwa umuti ariko kubirukana byo ntibizigera byoroha, kereka igihe abakora ubuzunguzayi bose bazaba bashakiwe uburyo buboroheye, bujyanye n’ubushobozi bafite ndetse n’ibibazo bafite, bakavanwa ku neza mu bucuruzi bw’akajagari kuko bazaba babona hari ukundi babaho batabukoze!
IZINDI NKURU BIJYANYE HANO:


text:
1
Inama muzehe wacu abaha bajye bazizingatia ntizikabe amasigaracyicaro
kuba dufite Paul Kagame, abanyafurika bazamuzamukiraho
abanyafurika nibakorere hamwe ibindi bizashoboka
Ibi nibyo
Africa ntabwo ishobora gukemura ikibazo cy'umutekano.Ndetse na UN byarayinaniye.UN ifite abasirikare n’abapolisi bagera kuli 74 000 mu bihugu 18,bajyanywe no "KUZANA AMAHORO".Bakoresha 9 Billions/Milliards USD buri mwaka.Nukuvuga hafi RWF 7 740 000 000 000. Bihwanye na 1/4 cya Annual Budget y’u Rwanda!!!.UN ijyaho muli 1945,intego yayo yali "kuzana amahoro ku isi". Nyamara kuva yajyaho,habaye intambara amagana ku isi hose.IBIBAZO isi ifite,bizakemurwa n’Ubwami bw’imana gusa.Nkuko dusoma muli Daniel 2:44,imana izamenagura ubutegetsi bw’abantu ku isi yose,YESU abe ariwe uyobora ISI ayigire Paradizo (Revelations 11:15).Nkuko tubisoma muli Yeremiya 25:33,ku munsi w’imperuka,imana izica abantu bose banga kuyumvira,isigaze gusa abantu bakora ibyo idusaba.Uwo niwo muti wonyine kuko Africa,UN n’abayobozi b’isi byabananiye.Nyuma yaho,kwaheri intambara,ubusumbane,ubukene,indwara,urupfu,etc...Niyo mpamvu YESU yasize adusabye "gushaka ubutegetsi bw’imana" (Matayo 6:33),aho kwibera mu ibyisi gusa.Nguwo umuti rukumbi wo kubura umutekano.
1


text:
Banyarwanda, Banyarwandakazi, nshuti namwe Baturanyi b’u Rwanda,
I. UYU MWAKA W’2013 DUSIZE INYUMA .
A.Waranzwe ahanini n’impagarara zenyegezwaga n’ubutegetsi bwubakiye ku kinyoma, iterabwoba, n’ukwikubira ibyiza by’igihugu, bwa Paul Kagame na FPR ye :
(1)Mu rwego mpuzamahanga , Paul Kagame yiteranyije n’ibihugu bituranyi ashoza intambara z’Umutwe yiremeye wiyise M23 waje guhagurukirwa n’amahanga, ugakubitwa incuro ariko ugasiga uhitanye inzirakarengane nyinshi, ukomerekeje abatagira ingano, kandi wangije ibikorwa byinshi by’iterambere mu burasirazuba bwa Kongo. Paul Kagame kandi yiteranyije n’igihugu cya Tanzaniya ubwo yahigiraga umukuru wacyo ko azamutega umutego akamunihura . Ibyo bikorwa byombi n’ibindi binyuranye byahungabanyije umutekano w’Abanyarwanda n’Abanyamahanga byagaragaje ko FPR ikomeje gukora nk’umutwe w’iterabwoba wari ukwiye kongerwa ku rutonde rw’indi mitwe nk’iyo ihigwa kandi igomba guseswa n’ingufu z’amahanga yifatanyije. Ibyo kandi byatumwe ubutegetsi bwa Paul Kagame bukomeza guhabwa akato n’amahanga ndetse ibihugu byinshi bikaba byarakomeje icyemezo cyo kwima u Rwanda inkunga, bityo ubukungu bw’igihugu bukaba bwaratangiye kuhababarira bikomeye . Ibyo bikaba bigaragaza ubushobozi buke cyane(incompétence) bwa FPR mu guhagararira igihugu mu ruhando rw’amahanga.
(2)Mu gihugu imbere , Agatsiko kayoboye FPR kashyize imbere politiki mbisha zivangura Abanyarwanda zikanabateranya mu buryo bwinshi hashingiwe ku bwoko :
*Kwanga gufasha abanyeshuri b’Abahutu n’ab’Abatutsi b’intamenyekana bakanga gufashwa na Leta bimwa buruse cyangwa inguzanyo byatumye abana ba rubanda rugufi bahagarika amasomo yabo bityo bagahinduka inzererezi batabishaka. Ubu bari mu gahinda katavugwa kandi barangije kwakira mu mitima yabo ko basa n’abatagira igihugu kibitayeho.
*Kwiba urubyiruko rukinjizwa mu gisirikari cya M23 ku kingufu kandi abenshi bakagwa ku rugamba, ababyeyi ntibanabimenyeshwe, byerekanye ko nta gahunda n’imwe nzima FPR ifitiye urubyiruko rw’u Rwanda kandi ko ubuzima bwarwo nta kandi gaciro bufite uretse kurushora mu ntambara rutikirizwamo hagamijwe inyugu ntindi z’Agatsiko kari ku butegetsi konyine, zishingiye ku busahuzi bw’amabuye y’agaciro Kongo.
*Gukomeza gukenesha Abarimu no kubatindahaza byerekanye ko FPR idashaka ISHURI rijijura, kandi ko nta mwanya abajijutse bafite mu gihugu kugira ngo batabangamira politiki yayo ya « humirizankuyobore » ikomeje gusenya igihugu ku buryo bugaragara.
*Politiki ruvumwa ya « Ndi umunyarwanda » igamije gucisha bugufi Abahutu bose muri rusange no kubahatira gusaba imbabazi z’ibyaha benshi muri bo batakoze yerekanye ko FPR yiyemeje bidasubirwaho kubakira ku murongo w’irondakoko n’ihonyorabwoko ifata igice kimwe cy’Abanyarwanda bo mu bwoko bw’Abahutunk’Abanzi b’igihugu(Adui, Ibipinga). Ibyo bikaba bidakwiye kwihanganirwa n’Abenegihugu bashyira mu gaciro kandi bumva bakomeye ku burenganzira bwabo.
*Uyu mwaka w’2013 waranzwe nanone n’imanza z ‘Abanyapolitiki banyuranye , zirimo urwa Victoire Ingabire wakatiwe igifungo cy’imyaka 15 mu rwego rw’ibihano bya « munyumvishirize » FPR ifitemo uburambe. Izo manza z’urukozasoni zatweretse bidasubirwaho ko Paul Kagame n’Agatsiko ke bafata Abanyarwanda nk’abagaragu babo, mbese nko mu gihe cy’ingoma ya cyami na gihake, bityo bakaba bumva ko ubutegetsi ari akarima kabo barazwe na basekuru . Ibi bikaba bisobanuye ko abateganya gukora politiki yo kuvana abanyarwanda kuri iyi « ngoyi ivuguruye » bagomba GUHANGA indi nzira nshya idasenya igihugu ariko ikivuna « Abakoloni bashya » bibumbiye mu buyobozi bw’umutwe wa FPR-Inkotanyi.
Ibi byose bikaba bigaragaza ubushobozi buke bwa Paul Kagame n’Agatsiko ke mu kuyobora igihugu cy’u Rwanda , mu buryo bujyane n’ikinyejana tugezemo. Ahari bo bibwira ko tukiri mu mwaka w’1800 !
B.Uyu mwaka w’2013 ntiwaranzwe gusa n’ibikorwa by’urucantege hari n’ibindi twakwishimira :
Opozisiyo yungutse amaraso mashya, andi mashyaka ya politiki yarashinzwe, harimo n’ISHEMA RY’U RWANDA ryabonye izuba ku italiki ya 28 Mutarama 2013, ku munsi ngarukamwaka wa Demokarasi. Ntawahakana uruhare iri shyaka ryagize muri ibi bikorwa bikurikira :
(1)Kurwanya umuco mubi w’ubwiru muri politiki no gushyigikira ko amashyaka ya politiki ajya ahagaragara akabwira Abanyarwanda gahunda nziza abateganyiriza.
(2)Guteza imbere umuco mwiza wo kujya impaka zubaka (Débat contradictoire) , abantu batagombye kurebana ay’ingwe kubera ko badahuje ibitekerezo.
(3)Guhugura Abanyarwanda mu kubereka neza imirongo ibiri politiki y’u Rwanda yubakiyeho kuva mu ntangiriro kugeza ubu : Hari umurongo wa LUNARI ukurikirwa n’abumva ko ubutegetsi ari akarima kabo rubanda ikaba abagaragu babo : Uyu murongo niwo FPR irimo. Hakaba n’umurongo wa PARMEHUTU wakomeje kwemeza ko isoko y’ubutegetsi itari mu biganza by’umuntu umwe n’umuryango we, ko ahubwo ISHINGIRO ry’ubutegetsi(légitimité) riri mu maboko ya rubanda nk’uko ingingo ya kabiri(art.2) y’ itegekonshinga rya repubulika y’u Rwanda(2003) ibyemeza kugeza ubu ariko ikaba idakurikizwa na Paul Kagame n’Agatsiko ke. Rubanda ikaba ariyo ifite uburenganzira budakumirwa bwo kwihitiramo abayiyobora binyuze mu matora adafifitse , atari nk’amwe y’urukozasoni FPR ihora ikoresha (Tora aha!) igamije kubeshya amahanga.
II. UMWAKA MUSHYA W’2014 TURAWUTEGANYAMO BYINSHI
Mu rwego rw’Ishyaka ISHEMA tugiye guha ireme ibitekerezo byacu bya politiki izazana impinduka yihuse mu gihugu cyacu . Iyo mpinduka izaba ishingiye ku ngufu z’ubushake n’ukwiyemeza kw’ABATARIPFANA barambiwe akarengane n’ihagarikamutima rituruka ku iterabwoba bahozwaho n’abambari ba Paul Kagame n’Agatsiko ke.
1. Kuva taliki ya 7 kugera ku ya 9 Gashyantare 2014, Kongere y’Ishyaka izateranira i Paris ifate ibyemezo kubibazo bikomeye birimo :
*« Stratégies » nshya z’Ishyaka Ishema
*Gahunda yo gukorera politiki mu Rwanda
*Amatora yo mu 2017
2.Tuzagaba ibitero simusiga mu rwego rw’itangazamakuru no mu mibanire n’ibihugu by’amahanga(diplômatie) :
Igitero cy’itangazamakuru kizaba kigamije gukura abanyarwanda bari mu gihugu mu bwigunge bashyizwemo na politiki y’iyozabwonko FPR ihora ishyize imbere mu gukata imiyoboro ya interneti hagamijwe kubangamira Abanyarwanda ngo batamenya amakuru anyuranye ahita mu bitangazamakuru bikorera hanze y’u Rwanda. Tuzanyura mu nzira zose zishoboka kugira ngo buri munyarwanda ubyifuza amenye ibitekerezo byacu, abijore,abikosore, abikunde , abigire ibye.
Igitero cy’ububanyinamahanga kizaba kigamije gukomeza gusobanura ibibazo bikomereye Abanyarwanda biturutse ku butegetsi bunaniwe bwa FPR no kumenyekanisha umushinga dufite wo kubusimbura, hashyizwe imbere inyungu rusange z’Abanyarwanda n’umutekano w’Akarere k’ibiyaga bigari.
III.TWIFURIJE ABANYARWANDA BOSE :
(1)Kuba Abataripfana , bagatinyuka gusohoka mu mwobo bakiyemeza guharanira uburenganzira bwabo bukomeje guhonyorwa na FPR-Inkotanyi.
(2)Kwemera ko bifitemo ubushobozi bwo kwanga ingoma y’igitugu no kuzana impinduka nziza batagombye kwitabaza inzira y’intambara isesa amaraso igasenya igihugu.
(3)Guhora bibuka ko « nta wundi ubibabereyemo », ko « urugamba rwo kwigarurira ISHEMA » banyazwe n’ubutegetsi busa cyane n’ubwa gihake, isaba umuganda ugaragara wa buri wese.
(4)Twifurije buri wese umugisha utagabanyije n’amahirwe yo kugira uruhare ku byiza by’igihugu, nta pfunwe, nta bwoba, nta ndishyi ku mutima.
« UMWAKA W’ISHEMA » ni uyu wa 2014 : ni uwanyu , ntimukemere ko hagira uwubiba.
Mbahaye umugisha wa Kibyeyi.
Padiri Thomas Nahimana,
Umunyamabanga mukuru w’Ishema Party.


text:
FIRST SIGHT PART 2
Aho twagarukiye ubushize!
.
ba david bari barimo kumpamagara simbyumve ndetse sinamenye nigihe bansigiye kuko bo bari bamaze kugera imbere! Ubwo njye kumutima icyari kiriho numukobwa narimbonye akankura mubyanjye…………
.
PART 2
Nkumva birimo kunshanga. Ubwo nakindi nakoze, narabyirengagije ndakomeza mfata ba Guy ariko nabo bari bumiwe ngiye kumva numva david arambajije ati: niko se jack we! Nibwo bwambere wabona imodoka yo mubwoko bwa rimozini!? Guy: hahaha! Cyakora cyo nanjye mbonye bisa nkaho aribwo bwambere ayibonye! Njye: yeeeeh! Ahubwo se mwabaswa mwe, muri ziriya modoka zose,hari rimozini mwabonyemo!? David: yeeeeh! Utambwira ko warushungeye imodoka isanzwe! Njye nabonye ureba cyane ngira ngo nibura urimo kushungera rimozini! Guy: ariko mana we! Ibaze ariko warurimo gushungera imodoka isanzwe! Njye: hahaha!murabarezi shahu! Reka mbareke ndabazi ntawabakira! Guy: hoya tubwire ukuntu umuntu nkawe twemwera washungera imodoka isanzwe! Njye: sha mwibeshye cyane kabsa! Njye sinashungeraga imodoka mwabaswa mwe! David: ubwo warurimo kubonekerwa noneho! Guy: cyakora njye nagize ngo arimo kureba film, ngaho se sha jack………. Atarangiza numva baranzonze mpita mbabwira nti: shahu njye nireberaga uriya mukobwa winjiye mumodoka ntakindi! Ahubwo numvaga nshaka kumukurikira! David: hahahahaha! Wamurezi we se na lilian uciriritse yakunaniye none nguriya ugenda arinzwe niwe uzashobora!? Njye: erega njye nuko lilian ntamukunda , nahubundi rwose nutaruriya namutereta kandi bigakunda! Guy: ahubwo njye numva nigiriye nubwoba sha davi! Undi nawe ati: ubwoba bwiki se kandi wowe!?
Guy: njye ndumva kuba jack akunze uriya mukobwa ataramahoro, ese wowe uriya mukobwa urabona asanzwe!? David: cyakora guy, nawe haraho ugera ukaba umurezi kabsa, bariya nibabakobwa bo mubakire nahubundi aba aria bantu basnzwe! Rata jack njye nakubwira ngo amahirwe masa! Njye: noneho mwahise mubishyira mubikorwa mn!? David: erega ikintu cyose ushoboye kandi kitagusaba amafaranga iyo ugishatse uragikora, wowe uzagende nibyanga ubuzima bukomeze, sibyo se!? Guy: cyakora nanone da! Ntampamvu yo gushiriramo imbere! Njye: hahahaha! Ariko shahu muranshimisha cyane kabsa! Muze tugende nahubundi nzaba mbabwira uko byagenze kuko nzakora uko nshoboye mugereho kandi bizakunda!
Ubwo twarakomeje turerekera ndetse nunaganira nkabashuti tugeze imbere tubona ahantu haparitse ibimodoka binini bimeze nkibyabasirikare ndetse hari nabantu benshi cyane babasore, natwe turahagarara turareba , tukiraho tubona umusore urimo kuza atugana ngiye kumva numva Guy aravuze ati: eeeeh! Dore derrick mn! Kumbi wamusore aziranye na Guy. Ubwo umusore yaraje aradusuhuza gusa njye ntakindi namubajije uretse icyo ayo makamyo yaba arimo gukora ahangaha! Ubwo derrick nawe yahise ansubiza ati: hhhm! Ahubwo nibyo naringiye kubwira Guy, bariya barimo gufata abantu babishaka ngo bajye kwiga imirwanire ya gisirikari kandi ukavayo ufite ipeti rikaze ndetse kandi ikirushijeho wiga unahembwa!
David: rahira mn! Nonese birimo guca muzihe nzira!? Derrick: ahubwo nimba mubishaka muze mwiyandikishe vuba batararangiza njye bamaze kunyandika kare! Njye: ariko ibyo bintu uvuga urabyizeye derrick we!? Derrick : umva yewe! Nonese urabona baje gukinisha abantu hakuno!? Ahubw………. Atararangiza numva Guy arankuruye ati: muze tugende mn ahubwo batarangiza batatatwanditse! Ubwo njye nahise mwishikuza nti: reka reka njye sinajya aho ntazi! Guy: ariko nawe ujye ureka ubwo bwoba bwawe sha, ubwo se abandi baza kwiga mumodoka twe aruko twiyanze, none tugiye gushaka amafaranga ngo ntubishaka! Ubwo bahise bagenda ariko bataragera kure mpita niruka mfata david akaboko ndamubwira nti: niko se davi! Waretse gukora ubugoryi koko, nawe ubaye nka Guy ugiye iyo utazi!? Nawe ati: shahu reka nubundi ubuzima ni danger njyee mbona nimyigire yanjye ntacyo imariye!
.
.
Ubwo njye nabonye abasore bananiye ndabihorera baragenda gusa nyine birumvikana agahinda kari kose ndetse nibazaga ukuntu ngiye gusigara njyenyine bikanyobera, ariko sinabyitaho cyane nikomereza urugendo gusa ntaragera kure mba mpuye nazamodoka nabonye hinjiramo umukobwa nikundiye zirimo kugana aho yamakamyo ari biranshanga , kumutima nti:” uyu se yaba ari wamukobwa nabonye kare ra!?”” nabyibajijeho cyane biratinda ariko sinabiha umwanya munini cyane ndabireka ndikomereza.
.
.
Munzira ngenda sinzi ukuntu numvise ahantu munzu harimo urusaku bisa nkaho ari abantu barimo gufana, ubwo nanjye amatsiko yahise aba yose ninjiramo nsanga huzuyemo abantu benshi ndetse bakoze uruziga runi cyane, kumbe nabantu barimo gurwana ndetse banashese amafaranga mbose bisa nkaho arimirwano yamarushanwa ariko iciriritse. Ubwo nakindi nakoze nahise nshaka uburyo ki ngeramo imbere ngo ndebe neza nanjye inhere ijisho, mpageze nsanga harimo ikigabo kinini byahatari ndetse kirimo gukubita abantu umusubirizo, ugiyemo wese kikamutsinda mumwanya muto cyane! Ubwo hashize akanya numva harumuntu urimo kuvugira kuri micro ati:” wooow! Habuze umuntu watsinda indwanyi yakataraboneka , hagire uwinjira ayineshe…….” Ubwo njye nabonye urugabo ukuntu rungana numva ngizemo akantu kubwoba ariko ndihangana mpita manika akaboko ndavuga nti: ndahari ndashaka kwinjira!
.
.
Nkivuga gutyo mbona abantu bose bahise baceceka barandeba , ngiye kumva baturikiye rimwe baraseka, uwo twari kumwe ahita ambwira ati: ariko se sha buriya ntugiye kwiyahura!? Nanjye nti: wapi kabsa ndiyizeye kandi ndabikora neza cyane! Ahubwo akira mfasha ino bag nkwereke! Undi nawe ati: hhhm! Sawa ntacyo ndaba ndeba! Ubwo ntakindi cyabaye nahise ninjira mukibuga ndangira kwishyusha shyushya nakwitegereza ukuntu urugabo rureshya nkumva mpiye ubwoba, ndetse ikigabo cyo cyari cyansuzuguye cyane kirmo kwisekera ngiye kubona kiraje kiranyegera kirambwira kiti: waruzingo we ubu ngiye kukohereza epfiriya! Ubwo njye narakirebye numva nshaka kuva mukibuga ngo nigendera ariko nkibuka ijambo mukuru wanjye yamwiye ati: iteka ryose ntuvuge ko ikintu kikunaniye utaragerageza!
.
.
Nabaye nkiri muribyo numva bakomye kucyuma, urugabo rutangira kwataka, rukubira inguma ndakwepa ngasigara numva ubuhuha, gikubita indi ndakwepa numva imiyaga gusa, kirangije kikupita umugeri ndunama mpita neguka vuba vuba ndasimbuka nyasa ingumi nziza cyane yamazuru gihita gigwa hasi kirahwera, ngiye kubona mbona afanaga bose baracecetse bagwa mukantu bayoberwa ibibaye. Birumvikana ko nari muntinze nakinti cyari gisigaye bahise bampa ayanjye nakoreye, tukiraho twumva imodoka za polisi hanze ziparika mbona abantu batangiye kwiruka, kumbe byanbintu ntibyari byemewe, ubwo nanjye ntakindi nakoze nahise nyura izabugufi ngenda niruka ndacika nkabandi bose, gusa ibyuya byari byose, nagiye nihanagura ibyuya nubwo bwose bwari mumaze kwira.
.
.
Nakome urugendo niruka gahoro gahoro gusa inzira nanyuragamo sinarinzizi kuko nanze kunyura munzira isanzwe bitewe na polisi yari yahagose,nabaye nkigera imbere numva nanone za modoka za polisi zirimo kuza mpita nkata nyura mukandi gahanda karaho hafi ngenda niruka kibuno mpa maguru ngeze imbere mba mbonye igikamyo kini ndetse hariho nabantu barimo gukura ibintu mukizu cyaraho babipakira muricyo gikamyo murayo masaha yijoro, ntakindi nakoze nahise nitsimba inyuma ya contineri yaraho ndebye neza mbona hirya hari imodoka enye zimikara ndetse zihagazeho abagabo bambaye amakote yimikara, nkomeje kwitegereza mbona munzu hasohotsemo abagabo batatu babiri bambaye costume zimikara undi yambaye iyumweru ndetse mbona bafunze cya gikamyo .nababagabo batatu berekeza kuri za modoka,sinzi ukuntu yakamyo yakije amatara imurika babagabo batatu ndebye neza mbona umwe wambaye imyeru ni papa wanjye biranyobera, nkomeje kwitegereza mbona ageze kumodoka ba bagabo bari bahahagaze barunama bamuha icyubahiro ndetse bahita bafungura umuryango arinjira nabo barinjira imodoka zihita zerekera zigenda ziherekeje ikamyo. Mwabantu mwe numvise ubwoba bunyishe, kumtima nkibaza nti:” ese nigute papa yaba afite ibyubahiro bingana gutya! Kandi murugo aba ntanamafaranga yifitiye!?’’’
.UYU MUKOBWA JACK YAKUNZE SE NIMUNTU KI!?
.ESE DAVID NA GUY BO AHO BAGIYE NAMAHORO!?
.ESE PAPA WA JACK WE NIMUNTU KI!?


text:
1. Reba muri Phone yawe nusangamo
Prn zijejeta menya ko ubwo kakubayeho!
.
2. Niba amabere yawe yarakozweho incuro ziruta
iza remote control ya tv (telekomande)cg inote ya 500,cg yarabaye nkibitambaro wazimisha itara nawe
wikwibaza byinshi urafitwe nutihana!
.
3. Niba umaze gusambana inshuro zirusha
ubwinshi imyaka yawe nawe urafitwe!
.
4. Kandi niba ubona umusazi washwandaritse
ukamwifuza umenye ko nawe urimbutse!
.
5. Niba umaze kwikinisha inshuro ziruta izo
wasambanye nawe ntusigaye tu!
.
6.niba ugiye kugenda utanditse ijambo "amen" kugirango Imana ikube hafi,wowe urapfuye nturaye!!!
IBINTU 5 BIZAKUBWIRA NIBA URI MU BAGANA MU KUZIMU!!
1. Reba muri Phone yawe nusangamo